VASTUS: Jah, Egiptuse lõunaosa on alati fundamentalistide edukam tegevuspaik olnud. Seal oli neil nii 1974. aasta riigipöörde katse ajal rohkem toetajaid kuni praeguseni välja, sest viimanegi 1997. või 1998. aasta suurem turistide vastu toimunud terroriaktsioon toimus ka ikkagi Lõuna-Egiptuses. Miks just lõunaosa Egiptuses erineb fundamentalismi kandepinna osas, ei oskagi nii täpselt vastata. Võib-olla üks põhjus on selles, et lõunaosa on maha jäänud ja selle tulemusena äärmuslikud ideed seal levivad.